শুক্রবার ( ০৯ নভেম্বর) থেকে শুরু হচ্ছে কুমিল্লা বিশ্ববিদ্যালয়ের (কুবি) ২০১৮-১৯ শিক্ষাবর্ষের স্নাতক (সম্মান) শ্রেণির ভর্তি যুদ্ধ। বিকাল তিনটায় ‘বি’ ইউনিটের পরীক্ষার মধ্য দিয়ে এবারের ভর্তিযুদ্ধ শুরু হবে। এছাড়াও ‘এ’ ও ‘সি’ ইউনিটের ভর্তি পরীক্ষা হবে পরদিন শনিবার (১০ নভেম্বর)। ‘সি’ ইউনিটের ভর্তি পরীক্ষা শনিবার সকাল দশটা এবং ‘এ’ ইউনিটের পরীক্ষা একইদিন বিকাল তিনটা থেকে শুরু হবে। প্রতিটি ইউনিটের পরীক্ষার সময় থাকবে এক ঘণ্টা করে।